6.  Pastāvīga krīzes pārvaldības mehānisma izveide euro zonas finansiālās stabilitātes saglabāšanai (balsošana) 
Pirms balsošanas:
Antolín Sánchez Presedo
(ES) Priekšsēdētājas kundze, es kā grozījuma Nr. 9. līdzautors sniedzu tehnisku skaidrojumu, ka tur, kur ir rakstīts "ESM”, ir jābūt rakstītam "ESM/EMF”.
Novēlu jums visiem priecīgus Ziemassvētkus!
Pirms balsošanas par grozījumu Nr. 12:
Stephen Hughes
Priekšsēdētājas kundze, es vēlētos virzīt šo grozījumu S&D, Eiropas Tautas partijas (Kristīgo demokrātu), Liberāļu un Zaļo grupas vārdā. "Aicina Eiropas Padomi dot nepieciešamo politisko signālu, lai Komisija uzsāktu izmeklēšanu nākotnes euroobligāciju sistēmā, skaidri norādot nosacījumus, saskaņā ar kuriem šāda sistēma dotu labumu visām tajā ietilpstošajām dalībvalstīm, kā arī euro zonai kopumā”.
